Diari Oficial de la Generalitat Valenciana


Sumari del DOGV 5757, del 07-05-2008 (2008/5358)

ORDE de 16 d'abril de 2008, de la Conselleria d'Educació, per la qual es modifica l'autorització al centre docent privat d'Educació Infantil, Primària i Secundària Francisco Llopis Latorre de Llíria (València).
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5757

Data del DOGV
:   07-05-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/5358


Data del document
:   16-04-2008

Organisme emissor
:   Conselleria d'Educació

Tipus de document
:   Ordre

Descriptors 

:   * Llíria
    * ensenyament secundari
    * ensenyament privat
    * ensenyament primari
    * educació preescolar
    * centre d'ensenyament

ORDE de 16 d'abril de 2008, de la Conselleria d'Educació, per la qual es modifica l'autorització al centre docent privat d'Educació Infantil, Primària i Secundària Francisco Llopis Latorre de Llíria (València). [2008/5358]  
L'expedient s'ha iniciat a instància del representant de la titularitat del centre docent privat d'Educació Infantil, Primària i Secundària Francisco Llopis Latorre, número de codi 92020153, situat al carrer Sant Vicent, núm. 40 de Llíria (València), que sol·licita l'autorització de quatre unitats de Batxillerat, modalitats de Ciències de la Natura i de la Salut, Tecnologia, i Humanitats i Ciències Socials.  
La Direcció General d'Ensenyament va aprovar, mitjançant la Resolució de 10 de març de 2006, l'adequació de les instal·lacions proposades, pel que fa a espais educatius, al que disposa la legislació aplicable.  
L'expedient s'ha tramitat per la Direcció Territorial d'Educació de València, i inclou informes favorables de la Unitat Tècnica de Construccions i de la Inspecció Educativa, pel que fa a la relació del professorat i titulacions respectives, de conformitat amb la normativa aplicable.  
Vistes la Llei Orgànica 8/1985, de 3 de juliol (BOE núm.159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE núm.106 de 04.05.2006); el Reial Decret 1004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments escolars de règim general; i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em conferix l'article 28.e) de la Llei 5/1983, de 30 de desembre, del Consell,  
ORDENE  
Primer  
Modificar l'autorització del centre que a continuació s'indica en els termes que s'hi especifiquen:  
Denominació genèrica del centre: Centre d'Educació Infantil, Primària i Secundària  
Denominació específica del centre: Francisco Llopis Latorre  
Titular: Parròquia de l'Assumpció de Nostra Senyora  
Domicili: c/ Sant Vicent, núm. 40  
Localitat: Llíria (46505)  
Província: València  
Codi: 03369872  
Modificació que s'autoritza:  
S'autoritza quatre unitats de Batxillerat, modalitats de Ciències de la Natura i de la Salut, Tecnologia, i Humanitats i Ciències Socials, de manera que el centre queda configurat, en la seua totalitat, amb la següent composició:  
1 unitat d'Educació Infantil, primer cicle, per a escolars de 2 a 3 anys, amb 18 llocs escolars.  
3 unitats d'Educació Infantil, segon cicle, amb 75 llocs escolars.  
6 unitats d'Educació Primària, amb 150 llocs escolars.  
4 unitats d'Educació Secundària Obligatòria, amb 120 llocs escolars.  
2 unitats d'Educació Especial (Suport a la Integració, 1 unitat en Educació Primària i 1 unitat en Educació Secundària), amb 15 llocs escolars cada una.  
4 unitats de Batxillerat, amb 124 llocs escolars, en les modalitats de Ciències de la Natura i de la Salut, Tecnologia, i Humanitats i Ciències Socials.  
Segon  
El centre d'Educació Infantil, Primària i Secundària Francisco Llopis Latorre de Llíria quedarà adscrit a efectes administratius a l'Institut d'Educació Secundària Laurona (codi de centre: 50802614), de la mateixa localitat.  
DISPOSICIÓ ADDICIONAL  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
DISPOSICIÓ FINAL  
La present orde tindrà efectes el dia de la seua publicació al Diari Oficial de la Comunitat Valenciana, no obstant els seus efectes s'entenen referits a l'inici del curs escolar 2007/2008.  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller d'Educació, en el termini d'un mes des de l'endemà de la notificació o publicació, segons corresponga.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos des de l'endemà de la notificació o publicació, segons corresponga.  
València, 16 d'abril de 2008  
El conseller d'Educació,  
Alejandro Font de Mora Turón